《岁除日陈正之刘彦质来奕》
元代·方回

明朝六十遂平头，岂料耆年尚百忧。
远忆儿孙兼婢仆，欠赍裹百与衣裘。
倩人赊酒聊堪醉，看客枰棋卒未休。
旅□乡心记今夕，北风吹雪满寒楼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。